****

**ประกาศเทศบาลตำบลปากนคร**

**เรื่อง รายชื่อผู้มีสิทธิเข้ารับการเลือกสรรเป็นพนักงานจ้างตามภารกิจ**

**.....................................**

ตามที่เทศบาลตำบลปากนคร ได้มีประกาศลงวันที่ 11 กรกฎาคม 2562 รับสมัครบุคคลเพื่อเลือกสรรเป็นพนักงานจ้างตามภารกิจ เพื่อปฏิบัติงานในหน่วยงานของเทศบาลตำบลปากนคร ประจำปีงบประมาณ ๒๕62 โดยกำหนดการรับสมัครตั้งแต่วันที่ 23 กรกฎาคม – 2 สิงหาคม 2562 นั้น

 บัดนี้ การดำเนินการรับสมัครได้เสร็จเรียบร้อยแล้ว และกำหนดวันเลือกสรรพนักงานจ้างตามภารกิจ ในวันที่ 16 สิงหาคม 2562 ณ ห้องประชุมเทศบาลตำบลปากนคร จึงขอประกาศรายชื่อผู้มีสิทธิเข้ารับการเลือกสรร รายละเอียดปรากฏตามบัญชีแนบท้ายนี้

 อนึ่ง การประกาศรายชื่อครั้งนี้ ได้ประกาศรายชื่อตามที่ผู้สมัครเข้ารับการเลือกสรรได้ยื่นใบสมัครและได้รับรองตนเองว่ามีคุณสมบัติตรงตามประกาศรับสมัคร และหากตรวจสอบภายหลังพบว่าผู้มีสิทธิเข้ารับการเลือกสรรมีคุณสมบัติไม่ตรงตามที่กำหนดจะถือว่าเป็นผู้ขาดคุณสมบัติถึงแม้ว่าผู้สมัครผู้นั้นจะเป็นผู้ผ่านการเลือกสรรก็จะไม่มีสิทธิได้รับการบรรจุแต่งตั้งเป็นพนักงานจ้างทั่วไป

 จึงประกาศให้ทราบโดยทั่วกัน

 ประกาศ ณ วันที่ 5 เดือนสิงหาคม พ.ศ. ๒๕62

 สมศักดิ์ อนันตพืช

 (นายสมศักดิ์ อนันตพืช)

 นายกเทศมนตรีตำบลปากนคร

**บัญชีรายชื่อผู้มีสิทธิเข้ารับการเลือกสรรเป็นพนักงานจ้างตามภารกิจ**

**แนบท้ายประกาศเทศบาลตำบลปากนคร ลงวันที่ 5 สิงหาคม ๒๕62**

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | หมายเหตุ |
| 1 | นางสาวสุกัญญา เมืองทรัพย์ | ผู้ช่วยเจ้าพนักงานธุรการ |  |
| 2 | นางสาวขนิษฐา ดิษฐ์สร | ผู้ช่วยเจ้าพนักงานธุรการ |  |



**ประกาศเทศบาลตำบลปากนคร**

**เรื่อง กำหนดวัน เวลา สถานที่ และระเบียบเกี่ยวกับการคัดเลือกพนักงานจ้างตามภารกิจ**

**ตำแหน่งผู้ช่วยเจ้าพนักงานธุรการ**

**……………………………………**

 ตามที่เทศบาลตำบลปากนคร ได้ประกาศรับสมัครบุคคลเพื่อเลือกสรรเป็นพนักงานจ้างตามภารกิจ ตำแหน่งผู้ช่วยเจ้าพนักงานธุรการ จำนวน 1 อัตรา งานธุรการ สำนักปลัดเทศบาล ประจำปีงบประมาณ ๒๕62 กำหนดรับสมัครตั้งแต่วันที่ 23 กรกฎาคม – 2 สิงหาคม 2562 ตามประกาศลงวันที่ 11 กรกฎาคม 2562 และได้ประกาศรายชื่อผู้มีสิทธิเข้ารับการเลือกสรรตามประกาศเทศบาลตำบลปากนคร ลงวันที่ 5 สิงหาคม 2562 ไปแล้ว นั้น

 เพื่อให้การดำเนินการสรรหาและเลือกสรรพนักงานจ้างตามภารกิจ ตำแหน่งผู้ช่วยเจ้าพนักงานธุรการ เป็นไปด้วยความเรียบร้อย บริสุทธิ์ ยุติธรรม เทศบาลตำบลปากนครจึงประกาศกำหนดวัน เวลา สถานที่สอบคัดเลือกแล**ะ**ระเบียบเกี่ยวกับการคัดเลือกพนักงานจ้างตามภารกิจ ดังนี้

  **สอบข้อเขียน วันศุกร์ที่** 16 สิงหาคม 2562 ณ ห้องประชุมเทศบาลตำบลปากนคร ชั้น 2 อาคารสำนักงานเทศบาลตำบลปากนคร ถนนปากนคร หมู่ที่ 1 ตำบลปากนคร อำเภอเมืองนครศรีธรรมราช จังหวัดนครศรีธรรมราช

|  |  |  |
| --- | --- | --- |
| **เวลา** | **วิชา** |  หมายเหตุ |
| 09.30น. – 11.00 น | วิชาความรู้ความสามารถทั่วไป (ภาค ก)คะแนนเต็ม 100 คะแนน | ข้อสอบปรนัย 100 ข้อ |
| 13.00น. – 14.30 น. | วิชาความรู้ความสามารถที่ใช้เฉพาะตำแหน่ง (ภาค ข)คะแนนเต็ม 100 คะแนน | ข้อสอบปรนัย 100 ข้อ |

โดยผู้สมัครเข้ารับการคัดเลือกจะต้องสอบได้คะแนนในภาค ก ได้ไม่น้อยกว่าร้อยละหกสิบ

และสอบได้คะแนนในภาค ข ไม่น้อยกว่าร้อยละหกสิบ ถึงจะเป็นผู้มีสิทธิสอบภาคเหมาะสมกับตำแหน่ง (ภาค ค)(สัมภาษณ์)

 **สอบสัมภาษณ์ วันอังคารที่** 22 สิงหาคม 2562 **ตั้งแต่เวลา 09.00 น. เป็นต้นไปจนกว่าจะแล้วเสร็จ** ณ ห้องประชุมเทศบาลตำบลปากนคร ชั้น 2 อาคารสำนักงานเทศบาลตำบลปากนคร ถนนปากนคร หมู่ที่ 1 ตำบลปากนคร อำเภอเมืองนครศรีธรรมราช จังหวัดนครศรีธรรมราช

 ระเบียบเกี่ยวกับการคัดเลือกพนักงานจ้างทั่วไปตำแหน่งผู้ช่วยเจ้าพนักงานพัสดุ

1. การแต่งกายให้แต่งชุดสุภาพ (ผู้หญิงสวมกระโปรง)
2. ต้องนำบัตรประจำตัวประชาชนและบัตรประจำตัวผู้เข้ารับการคัดเลือกพนักงานจ้างตามภารกิจแสดงกับคณะกรรมการสอบคัดเลือกทั้ง 3 ภาค (ภาค ก , ภาค ข , และภาค ค)
3. ให้ไปถึงสถานที่คัดเลือกก่อนเวลา และจะออกจากห้องสอบได้เมื่อผ่านเวลา 45 นาที ไปแล้ว

-2-

 การประกาศรายชื่อผู้ผ่านการคัดเลือกให้ถือเกณฑ์ว่า ต้องเป็นผู้คัดเลือกได้คะแนนในแต่ละภาคไม่ต่ำกว่าร้อยละ 60 โดยคณะกรรมการดำเนินการคัดเลือกจะประกาศรายชื่อผู้คัดเลือกได้จากคะแนนสูงสุดไปหาคะแนนต่ำสุด และให้พิจารณาผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป และหากคะแนนของแต่ละบุคคลปรากฏว่าคะแนนรวมเท่ากันให้จัดลำดับผู้ที่คะแนนเท่ากัน ดังนี้

1. ถ้าคะแนนรวมเท่ากันให้พิจารณาจากคะแนนสัมภาษณ์ก่อน
2. ถ้าคะแนนสัมภาษณ์เท่ากันให้พิจารณาจากผู้ได้คะแนนภาค ข. มากกว่า
3. ถ้าคะแนนได้คะแนนภาค ข. เท่ากันให้พิจารณาจากผู้ได้คะแนนภาค ก. มากกว่า
4. ได้คะแนนภาค ก. เท่ากัน ให้พิจารณาจากลำดับที่สมัครคัดเลือก

 จึงประกาศให้ทราบโดยทั่วกัน

 ประกาศ ณ วันที่ เดือน สิงหาคม พ.ศ. ๒๕62

 สมศักดิ์ อนันตพืช

(นายสมศักดิ์ อนันตพืช)

นายกเทศมนตรีตำบลปากนคร